Sea Cottage Too | LekkeSlaap
Vanaf R3 780 per nag (plek vir 12)
Sea Cottage Too bied gerieflike selfsorgverblyf in 'n vakansiehuis met 6 slaapkamers in die kusdorpie Arniston. Dié gesinshuis is 1 km vanaf Roman-strand.
Die huis het 2 verdiepings. Die boonste verdieping het 'n gesinskamer en 'n balkon met 'n gedeeltelike see-uitsig en die onderste verdieping het 'n oopplan-kombuis, -sitkamer en -eetarea wat toegang bied tot 'n ruim patio en braai-area. Die ruim vermaakarea is gedeeltelik onderdak en beskut van die wind. Die kombuis is toegerus vir selfsorg en het 'n yskas, oond, stoof en mikrogolfoond. Daar is ook 'n opwasarea langs die kombuis.
Die 6 slaapkamers is op die onderste verdieping. Drie van die slaapkamers het elk 'n en suite-badkamer en 'n dubbelbed. Daar is 3 slaapkamers met 2 enkelbeddens elk. Dié slaapkamers deel die gebruik van 'n badkamer met 'n bad, stort, wasbak en 'n toilet. Daar is ook 'n aparte gastetoilet. Die huis is ommuur en het 'n alarmstelsel, linne, badhanddoeke, filterkoffiemasjien, kaggel, volledige DStv en 'n wasmasjien. Gaste het toegang tot parkeerplek.